kardosdrur/scandi-wiki huggingface dataset:
Bridgerton

Bridgerton er en amerikansk dramaserie skabt af Chris Van Dusen og produceret af Shonda Rhimes.

Den havde premiere på Netflix den 25. december 2020.

Dramaet er centreret om Bridgerton-familien: Violet, Dowager Lady Bridgerton; hendes fire sønner, Anthony, Benedict, Colin og Gregory og hendes fire døtre, Daphne, Eloise, Francesca og Hyacinth. Featheringtons er også med: Portia, Lady Featherington; hendes mand baronen; og deres tre døtre, Philippa, Prudence og Penelope.

Medvirkende

Hovedrollerne 
 Adjoa Andoh som Lady Danbury, har en skarp tunge, indsigtsfuld doyenne i Londons finere kredse, som er Simons mentor.
 Lorraine Ashbourne som fru Varley, Featheringtons husholderske.
 Jonathan Bailey som Anthony, Viscount Bridgerton, den ældste Bridgerton-søn.
 Ruby Barker som Marina Thompson, Featheringtons kusine.
 Sabrina Bartlett som Siena Rosso, en operasanger, der er Anthonys elskerinde.
 Harriet Cains som Philipa Featherington, den midterste Featherington-datter.
 Bessie Carter som Prudence Featherington, den ældste Featherington-datter.
 Nicola Coughlan som Penelope Featherington, den yngste Featherington-datter.
 Phoebe Dynevor som Daphne Bridgerton, det fjerde Bridgerton-barn og ældste datter.
 Ruth Gemmell som Violet, Dowager Viscountess Bridgerton, børnenes enkemor.
 Florence Hunt som Hyacinth Bridgerton, det ottende og yngste Bridgerton-barn.
 Claudia Jessie som Eloise Bridgerton, det femte Bridgerton-barn og anden datter.
 Ben Miller som Archibald, Baron Featherington, Featherington-patriarken.
 Luke Newton som Colin Bridgerton, den tredje Bridgerton-søn.
 Regé-Jean Page som Simon Basset, hertug af Hastings, en af Londons mest eftertragtede ungkarle.
 Golda Rosheuvel som dronning Charlotte
 Luke Thompson som Benedict Bridgerton, den anden Bridgerton-søn.
 Will Tilston som Gregory Bridgerton, det syvende Bridgerton-barn og den yngste søn.
 Polly Walker som Portia, baronesse Featherington, Baronens ambitiøse kone og mor til hans døtre.
 Julie Andrews som stemmen til Lady Whistledown, forfatteren af et skandaløst samfundsnyhedsbrev.

Eksterne henvisninger 
 

Tv-serier fra Netflix
Amerikanske tv-serier fra 2020'erne
Cobra Kai

Cobra Kai er en tv-serie på Netflix, der er en fortsættelse af Karate Kid-filmene.

Blandt de medvirkende er Ralph Macchio, William Zabka, Courtney Henggeler, Xolo Maridueña, Tanner Buchanan, Mary Mouser, Jacob Bertrand, Gianni DeCenzo og Martin Kove.

Cobra Kai kom i 2018 på YouTube Premium, så det var kun folk med YouTube Preminum-abonnement som kunne se Cobra Kai. I 2020 købte Netflix distributionretteheder af tv-serien.

Referencer

Eksterne henvisninger 
  

Tv-serier fra Netflix
Tv-serier fra YouTube Premium 
Amerikanske tv-serier fra 2010'erne
Ramanspektroskopi

Ramanspektroskopi er en type spektroskopiteknik der typisk bruges til at fastslå et molekyles egenvibration, selvom andre typer frekvenser i systemet også kan blive observeret. Ramanspektroskopi bliver anvendt i kemi til at identificere molekyler. Da spektroskopiformen bruger vibration kan den anvendes på både faste
stoffer, opløsninger og gasser.

Ramanspektroskopi baserer sig på uelastisk spedning af fotoner kaldet ramanspredning. En kilde af monokromatisk lys, normalt fra en laser i det synlige nær infrarøde eller nær ultraviolette område, selvom røntgen også kan bruges. Laserlyset interagerer med molekylets vibrationer, fononer eller andre exciterede dele af systemet, hvilket resulterer i at energien i laserfotonerne bliver skiftet op og ned i energiniveau. Skiftet i energi giver information om vibrationsmåde. Infrarød spektroskopi giver typisk mindre, men komplimenterende information.

Normalt vil en prøve blive oplyst med laserstrålen. Elektromagnetisk stråling fra det oplyste sted samles i en linse og bliver sendt igennem en monokromator. Elastisk spredt stråling på en bølgelængde svarende til laserens (Rayleighspredning) bliver filtreret fra af enten et båndspærrefilter, kantpasfilter eller båndpasfilter, mens resten af det opfangede lys bliver spredt ind i en detektor.

Spontant ramanspredning er normalt meget svag, derfor var det primære problem ved at indsamle ramanspektret i mange år at separere den svage uelastiske spredning af lys fra det intense laserlys fra rayleighspredning (kaldet "laserafvisning". Historisk har ramanspektrometer brugt et holografisk gitter og adskillige spredningsstadier for at opnå en høj grad af laserafvisning. Tidligere blev der brugt fotoforstærkere som detektorer hvilket betød at optagelse af et ramanspektrum tog meget lang tid. Moderne instrumenter bruger stort set altid kant- eller hakfiltre til laserafvisning. Spektrografer med enkeltstadie-spredning (axial transmissive (AT) eller Czerny–Turner (CT) monokrmatorer) sammen med CCD-detektorer er det mest almindelige selvom Fourier transformation (FT) spektrometre også bruges sammen med NIR-lasere.

Navnet "ramanspektroskopi" bruges normalt om vibrationsraman der bruger laserbølgelængder, der ikke bliver absorberet af prøven. Der findes dog mange andre typer af ramanspektroskopi inklusive overfladeforstærket raman, resonans-raman, tipforstærket raman, polariseret raman, stimuleret raman, rumligt forskudt raman og hyperraman.

Uelastisk spredning af lys blev forudset af Adolf Smekal i 1923, men først observeret i 1928 af den indiske fysiker C. V. Raman, der kom til at lægge navn til metoden og K. S. Krishnan, som så det på organiske opløsninger, mens Grigory Landsberg og Leonid Mandelstam uafhængigt observerede det på uorganiske krystaller. Raman modtog nobelprisen i fysik i 1930 for sin opdagelse.

Referencer

Eksterne henvisninger 

 DoITPoMS Teaching and Learning Package – Raman Spectroscopy – an introduction to Raman spectroscopy, aimed at undergraduate level.
 Raman spectroscopy in analysis of paintings, ColourLex
 Infrared & Raman Users Group Database, IRUG

Spektroskopi
Niels Ebbesen Medaljen

Niels Ebbesen Medaljen uddeles til danske statsborgere, som har udvist særlig forsvarsvilje eller styrket dansk sammenhold og frihedsånd. Medaljen uddeles af foreningen Niels Ebbesens Venner, som blev oprettet i 1977 på initiativ af modstandsmand og politiassistent Victor Horn, og uddeles særligt til personer, der har udmærket sig under Danmarks modstandskamp eller ved at holde modstandskampens historie i hævd.

Erindringstegnet er indstiftet i anledning af 650 året for nationalhelten Niels Ebbesens død. Niels Ebbesen faldt i slaget ved Skanderborg den 2. november 1340 under et jysk oprør mod de tyske grever. Niels Ebbesen var ligeledes et teaterstykke skrevet i oppositionsånd under besættelsen skrevet af Kaj Munk.

Modtagere af Niels Ebbesens Medaljen 
Blandt tidligere modtagere er:
 2021: Martin Sundstrøm, forfatter og instruktør, og Simon Bang, instruktør og billedkunstner.
 2020: Bodil Jørgensen, skuespiller i Hvidstengruppen, og Flemming Østergaard, tidl. debat-redaktør Jyllands-Posten.
 2019: Nauja Lynge, grønlandsk forfatter, og Torben Ørting Jørgensen, Kontreadmiral.
 2018: Peer Henrik Hansen, museumsleder Langelandsmuseum.
 2017: Mogens Henrik Nielsen, Eli Børge Larsen og Vagn Sørup, frihedskæmpere. 
 2015: Per Stig Møller, tidl. udenrigsminister (K), Bjarne Nielsen Brovst, forfatter, og Peter Nino Sporleder, felt-præst.
 2014: Povl Falk-Jensen, tidl. modstandsmand, Bent Jensen, tidl. professor, og Laurie S. Fulton, tidl. amerikansk ambassadør.
 2013: Svend Egon Andersen, tidl. medlem af Hvidstengruppen.
 2011: Farshad Kholghi, debattør.
 2010: Sven Arvid Birkeland, Forsker i torturofre.
 2008: Emmy Reitoft, KZ-sygeplejerske. 
 2007: Dorthe Emilie Røssell, forfatter. 
 2002: Michael Aastrup Jensen, folketingsmedlem (V). 
 1997: Palle Norit, tidl. leder af Frømandskorpset og SIRIUS-Patruljen, og Keld Hüttel, tidl. borgmester (S). 
 1991: Stefan G. Rasmussen, tidl. SAS-pilot.

Andre modtagere: tidl. minister Arne Melchior (CD), tidl. krigssejler Erik Kragelund, tidl. modstandsmand og agent Thomas Sneum, tidl. modstandsmand og journalist Viggo Torstensson, modstandsmand og tidl. folketingsmedlem John Mogens Arentoft (K), og tidl. folketingsmedlem Jens Christian Lund (S).

Referencer 

Hædersbevisninger fra Danmark
Kenneth Hansen

Kenneth Hansen (født 7. oktober 1991 i Haderslev) er en tidligere cykelrytter fra Danmark, der kørte cykelcross. Han blev danmarksmester i cykelcross tre gange, vandt sølv fire gange og to gange bronze. Hansen stoppede i 2020 karrieren i en alder af 28 år, efter han ved en fejloperation i munden fik en svær nervebeskadigelse.

Referencer

Eksterne henvisninger 
 
 Kenneth Hansen hos Feltet.dk

Personer fra Haderslev
Mandlige cykelryttere fra Danmark
Cykelcrossryttere
Pommerby (Svans)

Pommerby er en landsby beliggende syd for Fuglsang-Grønholt på halvøen Svans i det østlige Sydslesvig. Administrativt hører landsbyen under Damp Kommune i Rendsborg-Egernfjord kreds i den nordtyske delstat Slesvig-Holsten. I kirkelig henseende hører Pommerby under Siseby Sogn. Sognet lå i Risby Herred (Svans gosdsdistrikt, senere Egernfjord Herred), da området tilhørte Danmark.

Pommerby er første gang nævnt 1352 (Reg. cap). Første led refererer til landskabsnavn Pommern. Efterleddet synes at være et oprindeligt -bøl, som senere blev omtydet til -by. Samme stednavn forekommer i Gelting Sogn i det østlige Angel (→ Pommerby). Med under Pommerby hører husgruppen Knubbelbæk (Knüppelbek). Vest og syd for Pommerby passerer Bogåen (Svartstrøm eller Svastrum Å) byen. Bebyggelser og landsbyer i omegnen er Krat i nord, Søby med Felholt og Pommerbyskov i vest og Svartstrøm el. Svastrum i sydøst.

Noter 

Svans
Fuglsang-Grønholt

Fuglsang-Grønholt (dansk) eller Vogelsang-Grünholz (tysk) er en landsby beliggende midtvejs mellem Tumby og Damp i det nordlige Svansø i Sydslesvig. Administrativt hører landsbyen under Damp Kommune i Rendsborg-Egernfjord kreds i den nordtyske delstat Slesvig-Holsten. I kirkelig henseende hører Fuglsang under Siseby Sogn. Sognet lå i Risby Herred (Svans gosdsdistrikt, senere Egernfjord Herred), da området tilhørte Danmark.

Stednavnet referer til selve landsbyen Fuglsang og til den lidt nordvest for landsbyen beliggende herregård Grønholt med Grønskoven. Selve godset hører allerede under nabokommunen Tumby. Fuglsang er første gang dokumenteret 1854. Der er tale om et poetisk navn, som findes flere gange i det danske stednavneområde. Grønholt er første gang nævnt 1462. Betydning er grøn skov. Mens Fuglsang hører under Siseby Sogn, hører Grønholt historisk under Karby Sogn. Fuglsang henregnedes tidligere landsbyen Borntved. Landsbyen er omgivet af Pommerby (i syd), Svastrum eller Svartstrøm (i sydøst), Damp gods med Hegnskov (Hegnholt) i øst, Kummersholt i nord, Borntved i nordvest samt Hyholt og Krat i vest.

Noter 

Svans
Skovby (Svans)

Skovby (dansk) eller Schuby (tysk) er en landsby beliggende ved Svansbækken og midtvejs mellem Karby og Fuglsang-Grønholt på halvøen Svansø i det østlige Sydslesvig. Med under Skovby regnes Skovbymark (ty. Schubyfeld), Skovbymølle (Schubymühle), Skovbystrand (Schubystrand), Rorye el. Råryd (Rohrüh), Østerskov (Osterschau) og fiskerstedet Aalbjerg. Administrativt hører landsbyen under Thorpe Kommune (ty. Dörphof) i Rendsborg-Egernfjord kreds i den nordtyske delstat Slesvig-Holsten. I kirkelig henseende hører Skovby under Karby Sogn (Svans Sogn). Sognet lå i Risby Herred (Svans gosdsdistrikt, senere Egernfjord Herred), da området tilhørte Danmark.

Skovby er første gang nævnt 1445. Landsbyen hørte tidligere under Grønholt gods. Samme stednavn forekommer flere gange i det nuværende Danmark og i Michaelis Sogn (Skovby Sogn) ved Slesvig by (→ Skovby). Landsbyen er beliggende i et landbrugspræget område mellem Gereby Skov i vest og Svans Sø og Østersøen i øst.

Noter 

Svans
Ramanspredning

Ramanspredning eller ramaneffekten er en uelastisk spredning af fotoner af stof, hvilket betyder at der er en udveksling af energi og en ændring i lysets retning. Normalt involverer det vibrationsenergi fra et molekyle, når fotoner fra en laser i det synlige spektrum skiftes til et lavere energiniveau. Normalt kaldes dette stokes-ramanspredning. Effekten bliver udnyttet af kemikere og fysikere til at få information om materialer til en række formål ved forskellige former for ramanspektroskopi. Mange andre slags ramanspektroskopi tillader rotationsenergi at blive undersøgt (hvis det er gasprøver der anvendes) og elektronernes energiniveau kan undersøges hvis der anvendes en røntgenkilde foruden de øvrige metoder. Der findes flere mere komplekse teknikker, som involverer pulslasere, flere laserstråler osv.

Lys har en vis sandsynlighed for at blive spredt på et materiale. Når fotoner bliver spredt sker størstedelen af dem ved elastisk spredning (rayleighspredning), så det spredte fotoner har samme energi (frekvens, bølgelængde og farve) som de indkommende fotoner men en anden retning. Rayleighspredning har normalt en intensitet på mellem 0,1 % til 0,01 % af strålingskilden. En endnu mindre andel af de spredte fotoner (omkring 1 ud af 10 millioner) kan bliver spredt uelastisk, hvor de spredte fotoner får et andet energiniveau (normalt lavere), end de fotoner der har ramt materialet. Dette kaldes ramanspredning. På grund af bevarelsen af energi får materialet enten mere eller mindre energi i processen.

Rayleighspredning blev opdaget og undersøgt i 1900-tallet. Ramaneffekten har fået navn efter den indiske fysiker C. V. Raman, der påviste eksistensen i 1928 med assistance fra sin studerende K. S. Krishnan. Raman modtog nobelprisen i fysik i 1930 for sin opdagelse. Effekten var blevet forudsagt teoretisk af Adolf Smekal i 1923.

Referencer

Eksterne henvisninger 

 Raman Effect - Classical Theory
 Explanation from Hyperphysics in Astronomy section of gsu.edu
 Raman Spectroscopy – Tutorial at Kosi.com 
 Prof. R. W. Wood Demonstrating the New "Raman Effect" in Physics (Scientific American, December 1930)
 A short description of spontaneous Raman scattering
 Raman Effect: fingerprinting the universe

Spektroskopi
Georg Ursin

Georg Ursin kan henvise til:

 Georg Ursin (præst) (1670 – 1727) – dansk præst
 Georg Ursin (jurist) (1934 – 2013) – dansk jurist og forfatter
Nakamura Chōbei

var en bandit og bonde, der levede i det 16. århundrede i Azuchi-Moyama-periode i Japan. Han var leder af en bande banditter, der var stationerede ved en mindre by kaldet Ogurusu, der lå tæt på slagmarken fra Slaget i Yamazaki fra 1582.

Død 
Det rygtes, at Nakamura slog generalen Akechi Mitsuhide ihjel. Ifølge dette rygte, drog Mitsuhide igennem landsbyen Ogurusu efter at have lidt nederlag ved Yamazaki. Mens han red gennem landsbyen, kom han forbi Chōbei, der gemte sig i en bambuslund. Chōbei dræbte Mitsuhide ved at kaste et spyd ind i ham. Drabet fandt sted under en måned efter Mitsuhide havde fået arrangeret drabet på den kendte daimyo Oda Nobunaga.

I populærkultur 
Nakamuras berygtede drab på Mitsuhide er inspirationen bag den levende ninjadukke fra den animerede film Ternet Ninja, der rent faktisk er besat af ånden fra en ninja ved navn Taiko Nakamura.

Referencer 

Japanske forbrydere
Personer fra Azuchi–Momoyama-periodens Japan
Personer fra Sengoku-periodens Japan
Personer fra Japan
Jon Richardson

Jon Joel Richardson (født 26. september 1982) er en engelsk komiker. Han er kendt for sin deltagelse i 8 Out of 10 Cats og 8 Out of 10 Cats Does Countdown og hans arbejde som medvært med Russell Howard på BBC 6 Music. Han har også været vært på Jon Richardson: Ultimate Worrier.

Filmografi

Tv og radio

Stand-Up DVD'er

Edinburgh credits

Referencer

Ekstenre henvisninger 
 
 
 2010 personal column in The Guardian

Komikere fra Storbritannien
Bûche de Noël

En bûche de Noël (fransk) eller yule log (norønt/engelsk) er en traditionel julekage, der ofte serveres som dessert ved juletid i fransktalende lande som Frankrig, Belgien, Schweiz og tidligere franske kolonier som Canada, Vietnam og Libanon. Varianter serveres også i USA, Storbritannien, Portugal og Spanien.

Den har været anvendt ved fejring af solhverv og kendes fra Middelalderen.

Kilder 
 "la Bûche de Noël" i: Le Calendrier Traditionnel, Voici: la France de ce mois, 2. udgave, nr. 17–21, Voici Press (1941).

Julebag
Mad fra Frankrig
Pavese

Et pavese eller paveseskjold er en type skjold, der blev brugt fra fra 1300-tallet og frem til til begyndelsen af 1500-tallet i Europa. Skjoldet var stort nok til at dække hele kroppen, og det blev brugt af bueskytter, armbrøstskytter og andre infanterisoldater.

Skjoldet er opkaldt efter den italienske by Pavia.

Referencer

Eksterne henvisninger 

Skjolde
Dråbeskjold

Et dråbeskjold, ofte kaldet et normannerskjold, er et stort, mandelformet skjold, der er rundt på toppen og som buer indad mod bunden til en spids eller en rundet spids. De mest promente eksempler på bruge af dråbeskjold optråder på Bayeux-tapetet, og de er derfor i høj grad blevet associeret med normannisk krigsfærd.

De blev brugt af kavaleri, og selvom de var upraktisk at bruge for fodsoldater som følge af deres størrelse, så blev de udbredte i Europa i 900-tallet. I midten af 1100-tallet var de blevet erstattet af det mindre ridderskjold, der var noget mindre og havde med en flad kant for oven.

Galleri

Referencer

Eksterne henvisninger 

 A Byzantine Manuscript of the Iliad, including kite shields, 10th century. BNM Mss. Gr.Z.454. Marcian Library, Venice. 
 Carolingian Soldier with Kite Shield in the ornate letter at the start of Deuteronomy, Northern France, 976-1000AD. Bibliothèque nationale de France, Latin 46. 
 Kite shields in Codex Aureus of Echternach, 1030-1050AD. The Gospel of Otto III 
 Medieval Chronicles > Kite Shield 

Skjolde
Roning under sommer-OL 1900

Roning var med på det olympiske program for første gang ved OL 1908 i Paris. Der blev konkurreret i fire rodiscipliner. Otte nationer var repræsenteret med i alt 108 roere. Roningen blev gennemført på Seinen og var kun for mænd. Konkurrencerne fandt sted 25. og 26. august på en 1.750 m lang bane.

Medaljer 

</div>

Singlesculler 
Der stillede 12 både op i singlesculler. Efter to semifinaler skulle de to bedste fra hvert heat i finalen, men britiske Sainte-George Ashe, som blev nummer tre, indgav protest (uvist på hvilket grundlag) og fik lov til at stille op også. Franskmanden Louis Prével kæntrede og nåede ikke i mål; hans protest gav ikke noget resultat.

Toer med styrmand 
I denne bådtype var syv både indskrevet, men en fransk båd stillede ikke op. De to bedste både i hvert heat gik i finalen.

Firer med styrmand 
Denne disciplin gav anledning til en del postyr og endte med, at blev afholdt to A-finaler, der begge regnes for officielle i OL-historien.

Første finale 
Der blev afholdt tre indledende heats, og vinderne gik i finalen sammen med toerne fra tredje heat, hvor fire både dystede (mod tre i de to øvrige). Imidlertid var alle både i første heat betydeligt langsommere end de fleste bådene i de to andre heats, og arrangørerne ville gerne lave endnu et kvalifikationsheat. Det lykkedes dog ikke at få kontakt til alle relevante både, og så besluttede man, at finalen skulle omfatte alle tre vindere samt de tre hurtigste både derefter. Der var dog ikke taget højde for, at banen ikke var designet til mere end fire både, hvilket fik til følge, at alle tre heatvindere nægtede at stille op. De tre hurtigste af bådene, der ikke vandt heatene stillede derpå op til det, der var planlagt til at være finalen:

Anden finale 
Løsningen med den første finale var dog ikke tilfredsstillende for nogen parter, og det blev derfor besluttet at afholde endnu en finale. Til denne finale skulle de tre heatvindere samt vinderne af den første finale deltage, men roerne i denne båd var ikke interesseret, fordi de følte, at de allerede havde vundet konkurrencen. Derfor blev den anden finale afholdt med blot de tre oprindelige heatvindere.

Otter 
I denne bådtype stillede fem både op, og de tre bedste gik i finalen; en fransk båd udgik i indledende heat.

Referencer 

1900
Sommer-OL 1900
Skjoldbule

En skjoldbule er et rundt, konvekst eller koniskt stykke materiale i midten af et skjold. Skjoldbuler er normalt fremstillet i tykt metal men kan også være lavet af træ. Skjoldbuler var oprindeligt designet til at afbøje slag mod midten af runde skjolde, men de tjente også til at fastgøre skjoldgrebet. I takt med at buede ridderskjolde blev mere udbredte blev læderstropper i højere grad anvendt end et egentligt greb, og skjoldbulen blev mere en æstetisk ting.

I arkæologiske udgravninger er det ofte kun skjoldbulen, der er bevaret, da resten af skjoldet har været fremstillet af lettere forgængeligt organisk materiale.

I Danmark er der fundet flere skjoldbuler fra både jernalderen og vikingetiden, bl.a. i fundet fra Illerup Ådal.

Referencer

Eksterne henvisninger 
 Arador Armour Library article on construction of a shield boss 

Bule
Cool math games

Cool Math Games (også kendt som Coolmath Games) er en online webportal, der er vært for HTML- og Flash-webbrowserspil rettet mod børn og unge. Cool Math Games drives af Coolmath LLC og gik online i 1997 med sloganet "Where logic & thinking meets fun & games" (Hvor logik og tænkning, møder sjov og spil). Webstedet opretholder en politik om, at det kun vil være vært for spil, som operatørerne mener er ikke-voldelige og lærerige og er indgået i et samarbejde med coolmath.com og coolmath4kids.com.
I november 2019 opførte Popular Mechanics, Cool Math Games som et af sine "50 vigtigste websteder" siden internettet blev oprettet.

Historie

Nedlukningsløgn 
Rygter begyndte at sprede sig i sommeren 2019 om, at Cool Math Games skulle lukkes ned i 2020 på grund af ophøret af Adobe Flash Player i december 2020. I lyset af disse rygter blev der oprettet en underskriftsindsamling på hjemmesiden Change.org om at forhindre nedlukningen af Cool Math Games. Underskriftsindsamlingen fik over 100.000 underskrifter. Cool Math Games bekræftede imidlertid, at de ikke ville lukke ned og fokuserede på at få nye HTML5-spil og konvertere gamle Flash-spil til HTML5.

COVID-19-pandemiens indflydelse 
Under COVID-19-pandemien er Cool Math Games popularitet steget drastisk og bliver spillet af elever, mens de har været hjemsendt og skulle undervises virtuelt.

Modtagelse 
Coolmath Games har fået en generelt positiv modtagelse. The Daily Dot kaldte webstedets bibliotek af indhold ”imponerende” i en sammenfatning af de bedste spil på sitet.

Referencer

Eksterne henvisninger 
 
 Coolmath.com
 Coolmath4kids.com 

Online spiltjenester
Nunchaku

(kinesisk: ) er et traditionelt våben i Okinawa-kampsport, der består af to korte stave, der er sat sammen med en kort kæde eller reb. De to dele af våbnet blvier normalt fremstillet i træ, men stykket imellem er en snor eller en metalkæde. En person, er kæmper med våbnet kaldes en nunchakuka.

Nunchaku bruges mest udbredt i kampsport som Okinawan kobudō og karate. Den er ment som et træningsvåben, da den kan være med til at udvikle hurtigere håndbevægelser og bedre kropsholdning. Moderne nunchaku kan være fremstillet af metal træ, plastik eller fiberglas. Legetøjsudgaver findes også i polystyren eller plastik. Besiddelse af nunchaku er ulovligt i nogle lande, bortset fra når våbnet bruges i forbindelse med kampsportudøvelser.

Nunchakuens oprindelse er uklar. Angiveligt skulle det være fremstillet fra Okinawa-bønders plejle, som blev brugt til at tærske ris. Historisk har de ikke været et populært våben, da det har været ueffektivt mod de mest udbredte våben på dette tidspunkt som samuraisværd og naginata. Der findes derfor kun få historiske teknikker til, hvordan man har brugt våbnet.

I moderne tid er nunchakuen (Tabak-Toyok) blevet populariseret af skuespilleren og kampsportsudøveren Bruce Lee og hans lærermester Dan Inosanto, der introducerede våbnet til Lee. Lee brugte nunchaku i adskillige scener i filmen Dragens Knytnæve (1972) og igen i Enter the Dragon (1973). En anden berømt bruger af nunchaku er den fiktive karakter Michelangelo fra Teenage Mutant Ninja Turtles-serien.

Referencer

Eksterne henvisninger 

Internationale foreninger
 American Style Nunchaku Federation
 World Nunchaku Association
 International Techdo Nunchaku Association

Håndvåben
Kampsport